પ્રશ્નચિહ્ન

૧. પ્રશ્નરૂપે પૂરેપૂરો વિચાર દર્શાવાતો હોય તો વાક્યને અંતે પ્રશ્નચિહ્ન મુકાય છે. જેમકે,
 સંપના અભાવે ભારતને શું ઓછું સહન કરવું પડ્યું છે ?

૨. મિશ્રવાક્યમાં આ ચિહ્ન મૂકતાં નીચેની બાબતો ધ્યાનમાં રાખવી: 
 મુખ્ય વાક્યમાં પ્રશ્ન હોય તો પ્રશ્નચિહ્ન વાપરવું જ. જેમકે,
 કોણ કહે છે કે તે પ્રમાણિક નથી ?

 ગૌણવાક્યમાં પ્રશ્ન હોય પરંતુ તે વાક્યને અંતે આવ્યું હોય તો પણ પ્રશ્નચિહ્ન મૂકવું. જેમકે,
 તે બોલ્યો, તમે અમદાવાદથી ક્યારે પાછા ફરશો ?

 ગૌણવાક્યમાં પ્રશ્ન હોય અને તે વાક્યની શરૂઆતમાં આવ્યું હોય તો પ્રશ્નચિહ્ન મુકાતું નથી. જેમકે,
 તમે અમદાવાદથી ક્યારે પાછા ફરશો એમ તેણે પૂછ્યું. 

૩. આજ્ઞાના સ્વરૂપમાં પ્રશ્ન હોય તો પ્રશ્નચિહ્ન મુકાતું નથી, પણ પૂર્ણવિરામ જ મુકાય છે. જેમકે,
 ફ્રાન્સની રાજધાની કહો.
 નામના પ્રકાર ગણાવો.

સંદર્ભો

શ્રેણી:વિરામચિહ્નો